# Ambystoma andersoni

Ambystoma andersoni és una espècie d'amfibi urodel de la família dels ambistomàtids en perill crític d'extinció

## Descripció

Fa 21,4 cm de llargària corporal (només la cua fa el 40% de la mida total). Té el cos fort, el cap gros, la cua curta, els dits curts i els peus molt palmats. És de color marró vermellós amb nombroses taques negres, de vegades connectades entre si.

## Alimentació

Es nodreix de gastròpodes i crancs de riu.

## Hàbitat

És totalment aquàtic i passa tota la seua vida en el mateix cos d'aigua (el llac Zacapu).

## Distribució geogràfica

Viu només al llac Zacapu i els seus rierols circumdants a 2.000 m d'altitud (el nord-oest de Michoacán, Mèxic).

## Població

Encara que no és rar, és probable que estigui en declivi.

## Amenaces

Les seues principals amenaces són la contaminació del llac on viu, la seua captura per a l'alimentació humana per part de les poblacions locals i la introducció d'espècies foranes i depredadores al llac Zacapu.

## Accions de conservació

Tot i que no habita en una àrea protegida, el seu nombre podria augmentar si el llac Zacapu es manté net, lliure de contaminació i amb un control efectiu dels peixos depredadors. A més, aquesta espècie es pot reproduir en captivitat i els exemplars criats en captivitat poden ajudar a repoblar llurs hàbitats naturals originals. Gaudeix de protecció per part de l'Estat mexicà sota la categoria Pr (Protecció especial).

## Vida en captivitat

Des de l'any 2009, la seua cria ha esdevingut cada vegada més freqüent entre els seus admiradors i és pràcticament idèntica a la de la salamandra mexicana (Ambystoma mexicanum). La diferència més notable entre totes dues espècies en captivitat és que A. andersoni experimenta metamorfosis espontànies amb més freqüència que Ambystoma mexicanum.

## Referències

* ↑ The Taxonomicon (anglès)
* ↑ AmphibiaWeb: Information on amphibian biology and conservation (anglès)
* ↑ Jean Raffaëlli, 2007. Les Urodèles du monde. Penclen édition. Pàgs. 85–86. ISBN 9782952824606
* 1 2 EDGE Arxivat 2011-11-19 a Wayback Machine. (anglès)
* 1 2 3 4 5 IUCN (anglès)
* ↑ Amphibian Species of the World 5.5 (anglès)
* ↑ GBIF (anglès)
* ↑ Caudata Culture (anglès)
* ↑ Obst, F.J., Richter, K. i Jacob, U., 1984. The Completely Illustrated Atlas of Reptiles and Amphibians for the Terrarium. T.F.H. Publication Inc., Nova Jersey, els Estats Units.

## Bibliografia

* Dyer, W.G., 1988. Megalobatrachonema (Chabaudgolvania) elongata (Baird, 1858) (Baker, 1986) (Nematoda: Kathlaniidae) in Ambystoma andersoni (Krebs and Brandon, 1984) from Zacapu, Michoacan, Mexico. Transactions of the Illinois State Academy of Science: 275-277.
* Highton, R., 2000. Detecting cryptic species using allozyme data. A: Bruce, R.C., Jaeger, R.G. i Houck, L.D. (eds). The Biology of Plethodontid Salamanders, pàgs. 215-241. Kluwer Academic / Plenum Publishers, Nova York.
* Krebs, S.L. i Brandon, R.A., 1984. A new species of salamander (Family Ambystomatidae) from Michoacan, Mexico. Herpetologica: 238-245.
* Roelants, K., Gower, D. J., Wilkinson, M., Loader, S. P., Biju, S. D., Guillaume, K., Moiau, L. i Bossuyt, F., 2007. Global patterns of diversification in the history of modern amphibians. Proceedings of the National Academy of Sciences 104: 887-892.
* Shaffer, H.B., 1984. Evolution in a paedomorphic lineage. I. An electrophoretic analysis of the Mexican ambystomatid salamanders. Evolution: 1194-1206.
* Shaffer, H.B., 1984. Evolution in a paedomorphic lineage. II. Allometry and form in the Mexican ambystomatid salamanders. Evolution: 1207-1218.
* Shaffer, H.B. i Lauder, G.V., 1985. Patterns of variation in aquatic ambystomatid salamanders: kinematics of the feeding mechanism. Evolution: 83-92.
* Stuart, S. N., M. Hoffmann, J. Chanson, N. Cox, R. Berridge, P. Ramani i B. Young (Eds.), 2008. Threatened Amphibians of the World. Barcelona; International Union for the Conservation of Nature, Gland, Suïssa; Conservation International, Arlington, Virgínia, els Estats Units: Lynx Editions. Pàg. 543.

## Enllaços externs

* CalPhotos (anglès)
* BioLib (anglès)
* Barcodes of Life (anglès)
* YouTube (anglès)